google/wiki40b huggingface dataset:
TV klubas (žurnalas)

TV klubas – savaitinis žurnalas apie televiziją, leistas 2002–2006 m.

Istorija

Žurnale buvo rašoma apie televizijas, jų darbuotojus, žymiausias TV ekrano veidus, apie esamas ir naujas kuriamas TV laidas. Taip pat dar apie serialus, kino filmus, jų siužetus ir aktorių asmeninį gyvenimą. Kiekviename numeryje būdavo išskirta pakankamai vietos ir naujausių televizijos kanalų programų spausdinimui. Leidėjas: UAB „Ekstra“.

Redakcija

Redakcijoje dirbę žurnalistai ir kiti bendraautoriai: Katryna Zeiter, Ramunė Lukšienė, Agnė Tylaitė, Danguolė Šalnienė, Antanas Jokūbaitis.
Lietuvos futbolo taurė 2000–2001 m.

Lietuvos futbolo taurė 2000–2001 m. – 12-asis nepriklausomos Lietuvos futbolo taurės turnyras, vykęs nuo 2000 m. kovo iki 2001 m. gegužės.
Jeronimas Karolis Chodkevičius

Biografija

Gimė Vilniaus vaivados Kristupo Chodkevičiaus ir Elžbietos Kiškaitės Chodkevičienės šeimoje.

Valstybinė tarnyba

LDK rūmininkas, Mozyriaus ir Bulduinės (Baltarusija) seniūnas.
Kanados baudžiamasis kodeksas

Kanados baudžiamasis kodeksas (angl. Criminal Code of Canada) - federalinis Kanados įstatymas; baudžiamasis kodeksas. Pagal Kanados Konstituciją, baudžiamoji teisė priskiriama išimtinei federalinio parlamento kompetencijai.

Istorija

Kodeksas priimtas 1892 m. Tuo metu jis buvo teisingumo ministro Džono Tomsono įstatymo projektas, paremtas pirminiu variantu, vad. Stiveno kodeksu, sudarytu sero Džeimso Stiveno Karališkojoje komisijoje Anglijoje 1879 m., įtakojusiu Kanados teisėtyrininko Džordžo Berbidžo darbus.
Bazalto pluoštas

Bazalto pluoštas – neorganinis cheminis pluoštas, gaminamas iš ypač plonų bazalto lydalo gijų. Naudojamas karščiui atspariems drabužiams, karštų skysčių filtrams, kompozitams. Jo gijos sudarytos iš plagioklazo, pirokseno ir olivino.
Bazalto pluoštas yra panašus į anglies pluoštą bei stiklo pluoštą, bet turi geresnes fizikines mechanines savybes negu stiklo pluoštas ir žymiai pigesnis negu anglies pluoštas. Ugniai atspari tekstilė iš bazalto pluošto naudojama aviacijos ir kosmoso bei automobilių pramonėse.

Gamyba

Bazalto pluošto gamybai bazaltas iš akmens laužyklų išlydomas apie 1400 °C temperatūroje. Lydalas išspaudžiamas pro filjerės angeles, ilgos sustingusios lydalo gijos tampa bazalto pluoštu. Bazalto gijos paprastai būna 9-13 µm storio. Jomis galima pakeisti asbesto pluoštą. Bazalto gijos turi didelį tampros modulį, todėl turi didelę savitąją trūkio jėgą - triskart didesnę negu plienas.

Istorija

Pirmą kartą bandyta gaminti bazalto gijas 1923 m. JAV. Vėliau jų technologijas tyrinėtojai kūrė po Antrojo pasaulinio karo JAV, Europoje ir TSRS. Šio pluošto gaminiai buvo taikomi karinėje, kosmoso ir aviacijos pramonėje. 1995 m. bazalto pluošto technologijos išslaptintos, jas imta plačiai taikyti civilinėse srityse.
Čečėnijos valstybinis universitetas

Istorija

Valstybinis universitetas įsikūrė Čečėnijoje 1972 m. vietoje dvimečio Pedagoginio instituto (1938 m.), kuriame buvo ruošiami pradinių klasių mokytojai, vėliau tapusio Čečėnijos Ingušijos valstybiniu pedagoginiu institutu (1941 m.).
1970–1980 metų tarybinis laikotarpis Čečėnijos valstybiniam universitetui buvo ypatingai ženklus. Universiteto mokslo darbuotojai, profesoriai sėkmingai bendradarbiavo su Tupolevo aviacijos konstruktorių biuru, diegė jame savo išradimus, dalyvavo šalies ir tarptautinėse užsienio parodose.
1991 m. buvo pagrobtas ir 1993 m. nužudytas universiteto rektorius Viktoras Kan-Kalikas. 1995 m. Čečėnijos Ingušijos L. Tolstojaus valstybinis universitetas pervadintas Čečėnijos valstybiniu universitetu. 1994–1996 m. universitetas Čečėnijos respublikoje buvo pagrindinė aukštoji mokykla.
Čečėnijos karas universitetui padarė daug žalos: buvo sugriauta daugelis jo pastatų, sunaikinta biblioteka (virš 1 mln. knygų), laboratorijos, botanikos sodas, skaičiavimo centras, spaustuvė, gamybos bazė. Veiklą universitetas atnaujino 2000 m. balandžio mėnesį, atstačius daugelį pastatų savo studentų ir dėstytojų jėgomis.
Ambersail

Ambersail – lietuvių valdoma Whitbread 60 tipo sportinė jachta.

Tūkstantmečio odisėja

2008 m. spalio 5 d. – 2009 m. liepos 5 d. minint Lietuvos tūkstantmečio sukaktį jachta Ambersail išplaukė į tūkstantmečio odisėją aplink pasaulį. Per devynis mėnesius jachta aplankė 19 šalių 4-5 žemynuose. Ambersail aplankė 26 pasaulio lietuvių bendruomenes. Tūkstantmečio odisėją transliavo TV3 televizija.
Amrokkang SK

Istorija

Klubas įkurtas 1947 m. Susietas su šalies kariuomene, policija ir krašto apsaugos (gynybos) ministerija.
Komanda žaidžia elito divizione.
Šiaurės Rytų Vokietija

Šiaurės Rytų Vokietija (vok. Nordostdeutschland) – Šiaurės Vokietijos dalis. Apima federalines žemes kaip Meklenburgas-Priešakinė Pomeranija, Brandenburgas, Berlynas, taip pat dalį Saksonijos-Anhalto – ypač Altmark ir kt. Šiaurės Rytų Vokietija – regionas, kuriame pradėjo kurtis vokiečiai šiaurinėje dalyje, formavosi vokiečių rytų žemaičių kalbos (vok. ostniederdeutsche Sprache). Iki II Pasaulinio karo Šiaurės Rytų Vokietija buvo laikoma Rytų Prūsija, Grenzmark Poznanė-Vakarų Prūsija, Pomeranija ir Brandenburgo marka.
Robertas Vėževičius

Karjera

Karjerą pradėjo 2008 m. „Vėtroje“, vėliau žaidė FC Šiauliai. 
Buvo išvykęs į Izraelį. Jo klubu tapo Izraelio antros lygos klubas Umm El Fahmo „Maccabi“.
Nuo 2013 m. žaidė FK Kruoja Pakruojis.
Nuo 2017 m. atstovauja FK Sūduva. Su šiuo klubu du kartus tapo šalies čempionu.
Stare Ježevas

Istorija

Kaimas įkurtas XIII a. amžiuje. Nuo 1438 m. priklausė lietuviams Goštautams. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1542 m. mirus Stanislovui Goštautui, šios valdos atiteko jo žmonai Barborai Radvilaitei, kuri 1547 m. ištekėjo už karaliaus Žygimanto Augusto. 1661 m. atiteko etmonui Stefanui Čarneckiui. 1859 m. 850 ha šių žemių nusipirko Zigmanto Gliogerio sūnus Jonas Gliogeris. Apie 1880 m. jis finansavo bravoro statybas, kuris veikė iki XX a. penktojo dešimtmečio. 2005 m. rugsėjo 30 d. šalia kaimo įvyko didelė automobilių avarija, kurios metu žuvo 13 žmonių.
Huarasas

Istorija

Miestas įkurtas 1574 m. ispanų konkistadorų. Huarasas yra seismiškai aktyvioje zonoje, 1970 m. Ankašo žemės drebėjimo metu didelė miesto dalis buvo sugriauta, žuvo 10 tūkst. gyventojų.
Kava de Tirenis

Istorija

Manoma, kad Kava de Tirenis yra Strabono minimas etruskų miestas Marcina. Romėnų laikais slėnis buvo gyvenamas: rasta tų laikų artefaktų.
XI a. vienuoliai atsiskyrėliai susirinko Monte Finestra kalno papėdėje, 2 km į pietvakarius nuo Kavos, kur dabar yra Korpo di Kava. Juos sutraukė lombardų didiko Alferijaus, kuris čia meldėsi ir meditavo, šventumas. Taip atsirado La Trinità dela Kava benediktinų abatija 1011 m. Ji tapo vienu aktyviausiu religiniu ir kultūriniu centru Pietų Italijoje.
Bažnyčia ir dauguma abatijos pastatų buvo modernizuoti 1796 m. Išliko gotikinės dengtos arkados, vargonai, sarkofagai. Archyvai dabar yra valstybės nuosavybė, juose yra Codex Legum Longobardorum iš 1004 m. ir La Kava Biblija.
Dėl abatų prestižo ir apsaugos poreikio atsirado gyvenvietė ir ramiame slėnyje suklestėjo amatai.
Kelias į savivaldą buvo lėtas ir dažnai tarp pasauliečių ir dvasininkų buvo įtampa. 1394 m. popiežius Bonifacas IX paskelbė Kavą miestu, atskyrė nuo Salerno archivyskupystės ir padarė Kavos vyskupą, kuris buvo ir abatu, tiesiogiai pavaldų Švenčiausiajam Sostui. Miestiečiai kelis kartus nusiaubė abatiją 1335-1508 m., reikalaudami savivaldos. Tik popiežius Leonas X 1513 m. nusileido jų reikalavimams su „Sincere Devotionis“ bule.
Kava suklestėjo dėl prekybos ir pramonės, jos inžinieriai ir statybininkai dirbo visoje Pietų Italijoje. Palaipsniui miesto centras iš Kapo di Kavos persikėlė į Borgo Skačiaventi. Toje vietoje išliko XV a. stulpai ir tai vis dar laikoma miesto centru.
Didelė dalis gyventojų gyveno aplinkiniuose kaimuose. Jie vykdavo į centrą tik reikalais. Tik turtingieji ten turėjo savo vilas, o amatininkai gyveno ten virš savo krautuvių, kad apsaugotų prekes.
Neapolio karalius Ferdinandas I Neapolietis buvo užpultas Anžu karių prie Sarno 1460 m. Jį išgelbėjo Kavos kariai. Kapitonų Jošua ir Marino Longo vadovaujami jie nusileido nuo kalnų ir užpuolė angevinus. Šie nežinojo priešų skaičiaus, tad atsitraukė ir Ferdinandas grįžo į Neapolį per Nolą. Dėkingas karalius nusiuntė merui Onofrio Scannapieco tuščią lapą, kad šis galėtų paprašyti ko panorėjęs. Miestiečiai nusprendė nieko neprašyti ir karaliuis suteikė miestui Fedelissima (ištikimiausias) titulą. Kiekvienais metais pirmą liepos sekmadienį 1000 žmonių žygiuoja su to meto kostiumais pagal muziką.
Naukšėnų savivaldybė

Istorija

Savivaldybė sudaryta 2009 m. reformos metu iš Valmieros rajono dalies.
Mykolas Angelas Šulcas

Mykolas Angelas Šulcas (1769–1812 m. birželio 20 d. Vilniuje) – vėlyvojo klasicizmo atstovas; kilęs iš Kuršo, Latvijoje.

Įvertinimai

architektūros profesorius.
VILIBOR

VILIBOR skaičiavimas ir paskelbimas

VILIBOR skaičiuoja ir skelbia Lietuvos bankas. VILIBOR skelbiamas kiekvieną darbo dieną Lietuvos banko interneto svetainėje, REUTERS ir Bloomberg informacinių sistemų puslapiuose.
Skaičiuojamas ir skelbiamas 1 nakties, 1 savaitės, 2 savaičių, 1 mėnesio, 3 mėnesių, 6 mėnesių ir 1 metų VILIBOR. VILIBOR apskaičiavimui naudojamos ne mažiau kaip 5 bankų palūkanų normos, už kurias jie sutiktų skolinti kitiems bankams atitinkamam terminui.
Kiekvieno termino VILIBOR apskaičiuojamos taip: didžiausia ir mažiausia atitinkamo termino palūkanų normos atmetamos, o iš likusių palūkanų normų apskaičiuojamas aritmetinis vidurkis.

Bankai, pagal kurių palūkanų normas apskaičiuojamas VILIBOR

Bankai, pagal kurių palūkanų normas skaičiuojamas VILIBOR, turi atitikti tam tikrus reikalavimus. Jie turi būti reikšmingi tarpbankinės indėlių ir paskolų rinkos dalyviai. Kiekvieno banko apyvarta litais tarpbankinėje rinkoje per paskutinius 3 mėnesius iki sąrašo sudarymo turi būti ne mažesnė kaip 5 proc. bendros tarpbankinės rinkos apyvartos litais. Bankų, pagal kurių skelbiamas palūkanų normas apskaičiuojamas VILIBOR, sąrašą Lietuvos bankas peržiūri kartą per ketvirtį. Šiuo metu šiame sąraše yra:
1. AB "Swedbank"
2. AB DnB NORD bankas
3. AB SEB bankas
4. AB Šiaulių bankas
5. Danske Bank A/S Lietuvos filialas
6. "UniCredit Bank“ Lietuvos skyrius
7. Nordea Bank Finland Plc Lietuvos skyrius

Apie VILIBOR dydį

VILIBOR, kaip ir kitose šalyse skaičiuojami atitinkami indeksai, yra indikatorius, parodantis palūkanų normų lygį nacionaline valiuta. Tai yra vienas iš svarbių ekonominių rodiklių, padedančių stebėti ir suprasti ekonomikos būseną ir jos pokyčius. VILIBOR indekso dydis priklauso nuo bendros šalies ekonominės situacijos, pinigų kainos ir skolinimo rizikos.
Esant įtemptai ekonominei situacijai skolinimo rizika didėja. Siekdami apsidrausti nuo šios rizikos bankai sutinka vieni kitiems skolinti pinigus už didesnes palūkanas. Tokiu būdu didėja ir vidutinės tarpbankinės palūkanų normos (VILIBOR).

VILIBOR ir paskolų palūkanų normos nustatymas

Suteikdami paskolas klientams, komerciniai bankai palūkanų normą nustato taip: prie kainos, už kurią pats bankas skolinasi/skolintųsi lėšas (vidutinių tarpbankinių palūkanų), pridedama marža. Litais suteikiamų paskolų palūkanų normą sudaro atitinkama banko marža ir VILIBOR.
Petras Kraujalis

Biografija

Mokėsi Mintaujos gimnazijoje, pašalintas už pravoslavų pamaldų nelankymą. 1908 m. baigė Sankt Peterburgo dvasinę akademiją. 1907 m. kunigas.
Nuo 1908 m. Vilniaus Visų Šventųjų bažnyčios vikaras, 1911 m. Trakų Švč. Mergelės Marijos Apsilankymo bažnyčios vikaras. 1912 m. Vilniaus Šv. Mikalojaus parapijos klebonas, nuo 1912 m. Vilniaus kunigų seminarijos profesorius. 1911–1914 m. redagavo leidinius „Aušra“, nuo 1920 m. „Lietuvos kelias“, „Vilniaus garsas“, „Garsas“, „Vilniaus varpas“, bendradarbiavo kituose leidiniuose lietuvių kalba. Jo iniciatyva 1922 m. gruodžio 28-30 d. sušauktas lietuviškų pradžios mokyklų mokytojų suvažiavimas. 1922–1933 m. lietuvių švietimo draugijos „Rytas“ pirmininkas. Aktyviai veikė Lietuvių mokslo, Šv. Kazimiero ir Dėl karo nukentėjusiems šelpti draugijose. Priešinosi Vilniaus krašto polonizacijai, lietuviškų mokyklų uždarymui. Lenkų administracijos kelis kartus suimtas ir kalintas Vilniaus kalėjime. 1932–1933 m. Laikinojo Vilniaus lietuvių komiteto prezidiumo vicepirmininkas. 1930–1931 m. dėstė lietuvių kalbą Vilniaus Stepono Batoro universitete.
Gediminas Kviklys

Biografija

Tėvas Vladas Kviklys. Baigė Lietuvos konservatoriją: 1969 m. Stasio Vainiūno fortepijono, 1973 m. Leopoldo Digrio vargonų klases. 1986–1987 m. stažavo Prahos muzikos akademijoje pas Zuzana Ružičkovą. Tobulinosi tarptautiniuose meistriškumo kursuose Prahoje, Ciuriche, Milštate (Austrija), Leufstebruche (Švedija).
Nuo 1967 m. dėsto Čiurlionio menų mokykloje, nuo 1988 m. – dar ir Lietuvos konservatorijoje (nuo 2004 m. Lietuvos muzikos ir teatro akademija), nuo 1995 m. Vargonų ir klavesino katedros vedėjas. Nuo 1982 m. kamerinės muzikos ansamblio „Musica humana“ klavesinininkas. 
Surengė daugiau kaip 1000 solinių vargonų muzikos koncertų. Gastroliavo Vokietijoje, JAV, Šveicarijoje, Italijoje, Danijoje, Švedijoje, Čekijoje. Repertuarą sudaro įvairių epochų ir stilių muzika. Suredagavo lietuvių kompozitorių (Juozo Gruodžio, Vinco Bacevičiaus, Česlovo Sasnausko) kūrinių vargonams, aranžavo įvairių šalių kompozitorių kūrinių kameriniams ansambliams.
Pabaltijys

Pabaltijys – Europos sritis, geografinis regionas, kurį dabar užima Baltijos valstybės.
Dabar žodis Pabaltijys yra dažnai keičiamas į Baltijos šalys.
Laikais, kai Baltijos valstybių dar nebuvo (pvz., akmens amžius, viduramžiai) jis reiškia dabartinių Baltijos valstybių, dažnai ir Kaliningrado srities, teritoriją.
Žodis

Žodis – mažiausias kalbos vienetas, turintis prasmę bei reikšmę. Tai gramatinis vienetas.

Gramatika

Gramatikoje žinomos tokios rūšys kaip veiksmažodis, būdvardis, skaitvardis, prieveiksmis, prielinksnis, įvardis ir kt.
Širvintų herbas

Istorija

Širvintos miesto teises gavo tik 1951 m., o herbas sukurtas 1968 m. Po dvejų metų panaikintas. Širvintų herbą Lietuvos Prezidentas patvirtino 1997 m. spalio 30 d.
Kylio kanalas

Kylio kanalas (vok. Nord-Ostsee-Kanal) – jūrų laivybos kanalas Vokietijoje, tarp Kylio įlankos ir Elbės žiočių. Jungia Baltijos ir Šiaurės jūras. Ilgis 98,7 km. Plotis 102 m, (dugno 44 m). Gylis farvateryje 11,3 m.
2008–2009 m. pasaulio maisto kainų krizė

2008-2009 m. pasaulio maisto kainų krizė pasireiškė dramatišku pasaulinių maisto kainų augimu, kurios pagilino socialinį bei ekonominį nestabilumą daugelyje valstybių. Nuo 2006 m. iki 2008 m. vidutinė ryžių kaina pasaulyje pakilo 217 %, kviečių – 136 %, kukurūzų – 125 %, sojos pupelių – 107 %.  Dėl tokių maisto kainų pokyčių yra tebediskutuojama, tačiau pagrindine priežastimi yra nurodoma sisteminiai pokyčiai žemdirbyste besiverčiančiose šalyse, kurių pagrindine priežastimi laikoma naftos kainų augimas. Jos pabrangino trąšas, maisto transportavimą ir visą žemdirbystės industriją. Kitomis svarbiomis priežastimis nurodoma ir didėjantis biokuro vartojimas, pasaulio populiacijos augimas ir didėjantis poreikis produktams, dirvos ir produktyvumo praradimai. Pasaulio Banko vertinimu, energijos ir trąšų brangimas lėmė tik 15 % kainų šuolio, o biodegalų įtaka sudarė 75%.  2009 m. birželio mėn. badaujančiųjų skaičius Žemėje pasiekė rekordinį skaičių - 1,2 milijardo žmonių, pareiškė JT maisto ir žemės ūkio organizacijos generalinis sekretorius Žakas Diufas. Nors 2008 m. pabaigoje maisto produktų kainos pasaulyje ėmė smarkiai kristi, tačiau 2011 m. jos vėl pasiekė naujas aukštumas.
Minčių šokinėjimas

Minčių šokinėjimas (angl. flight of ideas) - šnekėjimo būdas, kai kalbama pagreitintai, staigiai peršokant nuo vienos temos prie kitos, šuoliai būna paremti suprantamomis asociacijomis, žodžių žaismu.
Kai simptomas labai išreikštas, kalba gali būti inkoherentiška, dezorganizuota.
Tiriant žmones su psichikos sutrikimais minčių šokinėjimas aptinkamas dažniausiai esant manijai, tačiau pasitaiko ir žmonėms su organiniais pakenkimais, schizofrenija, kitais psichoziniais sutrikimais. Kartais pasitaiko kaip staigi reakciją į stresą.
Eilinis

Eilinis – žemiausias karinis laipsnis daugelyje šalių. Kai kuriose šalyse už eilinius žemesnio laipsnio yra tik rekrūtai ir kursantai (ne karininkų kursų). Dalyje šalių eilinis yra ne vienas laipsnis, o keletas gretimų, kurie, pvz., žymimi NATO karinių laipsnių kodais (NATO Rank Grades) nuo OR-1 iki OR-3.
Dabartinėje Lietuvos kariuomenėje irgi egzistuoja laipsnis eilinis, Lietuvos Karinėse jūrų pajėgose eilinį atitinka jūreivis.
Ežiukas rūke

Siužetas

Vakarais Ežiukas vaikščiodavo pas Meškiuką į svečius gerti arbatos ir skaičiuoti žvaigždžių. Į dešinę nuo kamino žvaigždės priklausė Meškiukui, į kairę – Ežiukui. Bet kartą mažajam keliauninkui baisokame miške pilname realių ir fantastiškų gyvių kelią pastojo rūkas…
Leonas Gorskis (1760)

Dvarai

Valdė Salantų (Telšių apskritis), Lelionų, Siponiškių (Trakų apskritis), Lebiodų ir Olževo (Gardino apskritis) dvarus.

Veikla

Paskutinis Lietuvos taurininkas.
Salantų bažnyčios koliatorius, 1769 m. dovanojo jai monstranciją.

Apdovanojimai

1791 m. apdovanotas Šventojo Stanislovo ordinu.
Samuelis Landau

Biografija

1906 m. baigė Jekaterinoslavo gimnaziją, studijavo Kijevo komercijos institute.
Grįžęs į Panevėžį nuo 1908 m. dirbo miesto bankinėse įstaigose. Pirmojo pasaulinio karo metais gyveno Rusijoje. Po karo grįžo į Lietuvą, gyveno ir dirbo Panevėžyje, Kaune. Dirbo žydų bendruomenėje, Panevėžio žydų liaudies banko valdybos narys, taip pat Centrinio Lietuvos žydų banko kooperacijai remti ir Žydų liaudies banko sąjungos valdybų narys.
Kandidatavo į Steigiamąjį Seimą Panevėžio rinkimų apygardoje, bet nebuvo išrinktas. Mirus N. Fridmanui 1921 m. rugsėjo 20 d. – 1922 m. lapkričio 13 d. Steigiamojo Seimo atstovas. Priklausė Lietuvos žydų frakcijai.
Kraujo broliai (filmas)

Turinys

19 a. pabaigos Italija. Nikola Belizis, svajojantis apie teisininko karjerą, Neapolyje susipažįsta su vienu iš mafijos donu, Gaetano. Pradžioje tarp jų kyla konfliktai, tačiau netrukus jiedu susidraugauja ir, dono padedamas, Nikola tampa nusikalstamo susivienijimo „Kamora“ nariu.
Kol Nikola siekia mokslo, Gaetano gauna užduotį neleisti rajone atsidaryti naujai užeigai. Šios šeimininkas nepaklūsta donui ir šis jį nužudo. Policijos inspektorius Ajosa, žinodamas kieno tai darbas, tačiau neturėdamas įrodymų, nusprendžia išprovokuoti Gaetano, išprievartaudamas šio gyvenimo draugę Liučiją. Gaetano mėgina nužudyti policininką ir yra suimamas, o Liučija kreipiasi pagalbos į Nikolą, kuris jau tapo sėkmingu advokatu. Teisme Nikola iškviečia liudyti Liučiją prieš jos valią ir taip visi sužino apie jos išprievartavimą. Ajosa suimamas, o Gaetano po kurio laiko paleidžiamas. Jo bendrai tikisi, kad jis ims keršyti arba bent išvys iš namų Liučiją, mat ši jam užtraukė gėdą, tačiau šis to nepadaro. Tada Gaetano pavedama įvykdyti dar vieną žmogžudystę, tačiau būsima auka prašo prieglobsčio pas Nikolą. Gaetano nusprendžia nepaklusti įsakymui ir nužudomas, o Nikola supranta, kad sekanti neišvengiama „Kamoros“ auka bus jis pats...
Džangalas

Džangalas (bulg. Джангал) – viršukalnė Pirino kalnuose (pietvakarių Bulgarija, Blagojevgrado sritis). Aukštis 2730 m (patenka į aukščiausių Pirino viršūnių dešimtuką). Sudarytas iš granito. Kalną supa Popovo ir Samodivos ežerai.
Pasak legendos, kalnas pavadintas Peruno sūnaus Džangalo vardu. Blogasis dievas Bezas norėjęs pagrobti Peruno dukrą Samodivą, kuri žaidė prie Samodivos ežerų. Tačiau Džangalas atspėjęs Bezo kėslus ir stojęs su juo į mūšį. Po aršios kovos jis nugalėjęs Bezą ir užpylęs jį akmenimis (Bezbogo kalnas).
Andrejus Tupolevas

Andrejus Tupolevas (rus. Андре́й Никола́евич Ту́полев, 1888 m. lapkričio 10 d. Pustomazovo kaime, Tverės gubernijoje – 1972 m. gruodžio 23 d. Maskvoje) – tarybinis aviakonstruktorius, TSRS Mokslų akademijos narys, generolas pulkininkas (1968 m.).

Veikla

A. Tupolevui vadovaujant buvo kuriami bombonešiai, naikintuvai, žvalgybiniai, transportiniai, keleivinai ir jūriniai lėktuvai, specialūs lėktuvai rekordams siekti, taip pat aerorogės, torpediniai kateriai, gondolos. Jis sukūrė ir įdiegė serijinės metalinių lėktuvų gamybos technologiją bei sutrumpino kelią nuo projektavimo iki bandymų, konstruktorių biurus kurdamas aviacijos gamyklose. A. Tupolevo konstruktorių biure suprojektuota virš šimto lėktuvų tipų, iš kurių virš 70 buvo gaminami serijiniu būdu. Jo sukurtais lėktuvais pasiekti 78 pasaulio rekordai, atlikta 30 ypač sudėtingų skrydžių.
A. Tupolevas išugdė virš dešimties aviakonstruktorių ir mokslininkų, vėliau vadovavusių savo konstruktorių biurams (tarp jų buvo P. Suchojus, M. Milis, V. Petliakovas ir kiti).
Nuo 1956 m. A. Tupolevas buvo TSRS Aviacijos pramonės Generaliniu konstruktoriumi. 1955 m. buvo sukurtas pirmas tarybinis keleivinis reaktyvinis lėktuvas Tu-104. Paminėtinas pirmas tarpkontinentinis turbosraigtinis lėktuvas Tu-114 (1957 m.), Tu-134 (1967 m.), Tu-154 (1970 m.) bei kartu su sūnumi Aleksejumi Tupolevu sukurtas viršgarsinis keleivinis lėktuvas Tu-144.

Apdovanojimai

Triskart Socialistinio darbo didvyris (1945, 1957, 1972). Apdovanotas Lenino premija (1957 m.), keturis kartus – Stalino premija (1943, 1948, 1949, 1952 m.) ir TSRS Valstybine premija (1972 m.).

Papildoma informacija

1937 m. A. Tupolevas buvo suimtas, apkaltintas kenkėjiška ir žvalgybine veikla Prancūzijos naudai, o 1940 m. nuteistas 15-kai metų kalėti. Kalėdamas dirbo specialiame konstruktorių biure. Reabilituotas 1955 m.
Palaidotas Novodevičės kapinėse Maskvoje.
Viktoras Šinkariukas

Viktoras Šinkariukas (1947 m. spalio 17 d. Kaune – 2008 m. rugsėjo 15 d. Kaune) – Lietuvos teatro aktorius ir režisierius.

Biografija

1965 m. įstojo į Kauno valstybinio dramos teatro (KVDT) aktorinio meno studiją. 1975 m. baigė Maskvos Lunačiarskio teatro meno instituto neakivaizdinį skyrių.
Nuo 1966 m. KVDT aktorius. 1986 m. Kauno dramos teatre debiutavo kaip režisierius spektakliu Nikolajaus Koliados „Ragatkė“. Įvairių teatro premijų laureatas, Fortūnos diplomantas.
1994–1996 m. vadovavo Kauno aukštesniajai teatro mokyklai. Su auklėtiniais sukūrė spektaklius „Nepatekę į Rojų“ ir „OPS“ (pagal Vladimiro Nabokovo romaną „Kvietimas bausmei“) .
Palaidotas Romainių kapinėse.
Minsko-Kaliningrado dujotiekis

Istorija

2004 m. dujotiekis remontuotas ir išplėstas. 2009 m. pastatyta antroji linija ir dujotiekio pajėgumai išplėsti iki 2,5 milijardų m³ per metus, padidinant pralaidumą iki 480 000 nm³/h. 2012 m. pasiektas didžiausias dešimtmečio metinis tranzitas per Lietuvos dujotiekio dalį – 2,167 milijonai m³.
Korėjiečių kalbos

Korėjiečių, arba korėjistinės kalbos yra kalbų šeima, kurią sudaro modernioji korėjiečių kalba ir jau išnykusios jai giminiškos kalbos. Dalis kalbotyrininkų korėjiečių kalbą priskiria izoliuotosioms kalboms, dalis - didžiąja dalimi atmestai Altajų kalbų šeimai ar ginčytinai dravidų-korėjiečių kalbų šeimai.
Čedžu saloje vartojama Čedžu kalba, kai kurių laikoma moderniosios korėjiečių kalbos tarme, yra pakankamai besiskirianti, kad būtų klasifikuotina kaip atskira kalba. Tokiu atveju korėjiečių kalba tampa mažos kalbų šeimos, į kurią įeina ir Čedžu kalba, nare.
Jaroslavlio geležinkelio stotis

Jaroslavlio geležinkelio stotis (rus. Ярославский вокзал) – geležinkelio stotis Rusijos sostinėje (Maskva). Pastatyta 1862 m. dabartinėje Komsomolskaja aikštėje.
Jaroslavlio geležinkelio stotis jungia Maskvą su Rusijos miestais kaip Jaroslavlis, regionais (Šiaurės Rusija, Uralas, Sibiras).